Fadakni bosib olish
Fadakning bosib olinishi – Islom taqvimining hijriy 7-yili 2-oyi (milodiy 628-yil may oyi)da boʻlib oʻtgan. Islom paygʻambari Muhammad Fadak ahlining musulmonlarga qarshi Haybar yahudiylari bilan birgalikda jang qilish uchun tayyorgarlik koʻrayotganini bilib, ularning huzuriga Alini yuborgan. Fadak xalqi jangsiz taslim boʻlib, oʻz yerlari va boyliklarining yarmini Muhammadga berish evaziga tinchlik shartnomasi tuzishni soʻragan. Shundan keyin Fadak yerlari Muhammadning shaxsiy mulkiga aylangan. Muhammad bu boylikni yetimlarga tarqatgan, shuningdek, muhtoj yigitlarning nikohini moliyalashtirish uchun ham sarf qilgan.